Anda yebɣa ad iqqen tadyant n Sima imi ḥekkmen fell-as medden tettzuxxu nutni yiwen ur yeẓri lǧerḥ-is, anect-a yemmal-d timetti d wayen txeddem anda daɣ ara d-naf ula d imawlan ttkemmilen, timetti tesxaṣṣ-asen deg trebga d tmussni n warraw-nsen, anda ara d-naf belli imawlan n Sima mi tella meẓẓiyet deg leɛmer teḍra-yas-d temsalt-nni ihudden tirga-s tettwazernen, yiwen ur tt-yesteqsa d acu yas-yeḍran asmi d-tuɣal terwel-d deg yiḍ seg yifassen n lweḥc-nni anda i d-yenna deg sb 71 : Rrewleɣ-d deg tlemmast n yiḍ ɣer uxxam-nneɣ, imawlaniw rwan aḥewwes fell-i, mi iyi-d-ufan deg uxxam ur iyi-d-steqsan ara ula iwacu i d-qqleɣ, srid ɣer teɣrit.